ka ka ka ka ka ka ka ka ka ka ka ka en es es ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka xmf ka fi ka es ka ka ka ka ka ka ka ka ka ka ka ka ka ka ka ka ka pt en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en ka en ka fr ka fr en en en fa en en en ka en ka ka fr ka ka ka ka es en en es es en en ka en ka
სოფი ლორენის რჩევები ახალგაზრდობის და სილამაზის შესანარჩუნებლად – nostal.ge
რას დაჰპირდა ალენ დელონი ვოლოდიმირ ზელენსკის, რომელმაც ფრანგ მსახიობს ექსკლუზიური ინტერვიუ მისცა (ვიდეო)
გამოკითხვების თანახმად, იტალიაში დღეს საპარლამენტო არჩევნებში ულტრამემარჯვენე „იტალიის ძმები“ გაიმარჯვებს
ბერლუსკონი: პუტინს უკრაინაში შეჭრა აიძულეს, მას კიევის სათავეში „ღირსეული ხალხის“ მოყვანა სურდა
ევრო დოლართან მიმართებით ვარდნას განაგრძობს – მიზეზები და პროგნოზები
იტალიაში მოდის ნამდვილი დღესასწაულია – ჯორჯო არმანიმ გაზაფხული-ზაფხულის სეზონის კოლექციები წარადგინა (ვიდეო)
ზოდიაქოს 6 ნიშანი, რომელთაც ძალიან უჭირთ თქვან: „მიყვარხარ“
საბერძნეთში 47 წლის მეეზოვე, რომელიც სამოდელო კარიერაზე ოცნებობდა, პოდიუმზე ავიდა – დაუჯერებელი ისტორია (ვიდეო)
საქართველოს ნაკრებმა ჩრდილოეთ მაკედონია დაამარცხა და ერთა ლიგის პლეი ოფში გავიდა (ვიდეო)
წყალდიდობა იტალიაში: დაკარგული 8 წლის მატიას ცხედარი მე-8 დღეს იპოვეს (ვიდეო)
იცით თუ არა, როგორ მოქმედებს კაცზე ქალის ცრემლების არომატი? – რა შეუძლია სუნს
სოფი ლორენის რჩევები ახალგაზრდობის და სილამაზის შესანარჩუნებლად
1,057 2 minutes read
სოფი ლორენი ქალურობისა და სექსუალური მიმზიდველობის ნამდვილი სიმბოლოა. 84 წლის ვარსკვლავი დღემდე ერთ-ერთ ყველაზე ლამაზ ქალად ითვლება. რა ეხმარება მას ფორმის და კარგი გარეგნობის შენარჩუნებაში და რას ურჩევს ქალებს?
სოფი ლორენის დღის რეჟიმი
სოფი ლორენი მუდმივად ცდილობს დაიცვას დღის განრიგი, რომელიც  ახალგაზრდობაში თავად შეადგინა. იგი ყველას ურჩევს, რომ დასაძინებლად საღამოს 9 საათზე დაწვნენ, დილით ადრე ადგნენ და დღე ვარჯიშით დაიწყონ. სწორედ ეს ეხმარება მსახიობს, რომ მუდმივად კარგ ფორმაში იყოს, სულის სიმხნევე და კარგი განწყობა შეინარჩუნოს.
„ოსტატურად შეღებილი თვალები და კარგად გაკეთებული მაკიაჟი არ არის ყველაზე მთავარი იმისათვის, რომ მიმზიდველი იყოთ. სილამაზე სიკეთეზე და ფანტაზიაზეა დამოკიდებული, რომლის გარეშეც ქალი ეფექტური ვერასდროს იქნება“.
„იმისათვის, რომ ნათელი და ლამაზი გამოხედვა გვქონდეს, ორი რამ უნდა დავიმახსოვროთ: პირველი – ყველაფერი თქვენს ხელთაა და მეორე – „სილამაზე მსხვერპლს მოითხოვს“.
„მიზეზი, რომ თავის მოვლას მოუცლელობის გამო ვერ ახერხებთ, სისულელეა. ეს მხოლოდ საბაბია“.
სოფი ლორენი თმის მოვლაზე
„შამპუნი ძალიან ფრთხილად გამოიყენეთ, ჩამოიბანეთ თმა, დაიდეთ ცოტა შამპუნი და ნელ-ნელა ამატეთ წყალი. ამის შემდეგ ნაზად გაიკეთეთ მასაჟი თავის კანზე და იყავით ფრთხილად, რომ თმის ძირები არ დაიზიანოთ“.
„დროდადრო სხვადასხვა ბალზამის მოსინჯვა მოგიწევთ. მე იტალიაში დავიბადე და ალბათ სწორედ ამიტომაც ვთვლი, რომ ზეითუნის ზეთი საუკეთესო ბალზამია. ეს ზეთი ძალიან სასარგებლოა მაშინ, როცა მზეზე დიდი დროის გატარება გიწევთ. ზეითუნის ზეთი იცავს და კვებავს თმას. წაისვით ზეთი თავის კანზე და გადაისვით თმებზეც. რამდენიმე საათის შემდეგ კი ჩამოიბანეთ. ეს პროცედურა თქვენს თმას საოცარ ბზინვარებას შემატებს“.
სოფი ლორენი კანის მოვლაზე
მსახიობი მაკიაჟსაც დღემდე ჩვეულებრივი ზეითუნის ზეთით იშორებს. კანის ინტენსიური გასუფთავებისათვის კი დაფქულ ქატოს იყენებს ბავშვის კრემთან ერთად, ხოლო კანის კვებისთვის – შვრიისა და რძის ნარევის ნიღაბს.
სოფი ლორენი თვლის, რომ ყოველთვის უნდა გამოვიყენოთ ხელის საცხი. „ეს საუკეთესო საშუალებაა იმისთვის, რომ თქვენი ხელები კარგად გამოიყურებოდეს. გირჩევთ, რომ ხელის საცხი ყველგან გედოთ: ერთი –  ჩანთაში, მეორე – მანქანაში, მესამე – ტელეფონთან და ყველა იმ ადგილას, სადაც ხშირად გიწევთ ყოფნა“.
„თუ საკმარისი რაოდენობის წყალს სვამთ (დღეში 8 ჭიქა), ეს თქვენს კანს ახალგაზრდობას გაუხანგრძლივებს. აუცილებელი არაა, რომ ჩვეულებრივი წყალი დალიოთ, შესაძლებელია ის მინერალური წყლით, ხილის წვენით, ჩაით ან ყავით ჩაანაცვლოთ, თუმცა ძალიან გთხოვთ, დღეში 8 ჭიქა ყავა არ მიიღოთ!“
სოფი ლორენი ჩაცმის სტილზე
„ყველაზე ძვირფასი კაბაც კი ვერ გაქცევთ ლამაზად, თუ მასში თავს უხერხულად გრძნობთ“.
„ქალების უმეტესობამ იცის, რომელი ფერი უხდება მას და რომელი არა. შესაბამისად, ის ძირითადად ამ ფერის ტანისამოსს ყიდულობს და ეს სწორია“.
„ტანსაცმლის შეძენის წინ ყოველთვის გახსოვდეთ, არ იყიდოთ არაფერი ისე, თუ არ გეცოდინებათ, რასთან ერთად ჩაიცვამთ. იმ შემთხვევაში, თუ ყიდულობთ კაბას, დარწმუნებული უნდა იყოთ, რომ მისი შესაფერისი ფეხსაცმელი, შარფი, ქამარი და ჩანთა გაქვთ“.
„ყოველთვის დარჩით ის, ვინც ხართ, ნუ იჩქარებთ სწრაფად ცვლად მოდას აუწყოთ ფეხი ან ვიღაცის გემოვნების შესაბამისად გამოიყურებოდეთ“.
„თქვენი ბიუჯეტის დიდი ნაწილი დახარჯეთ იმ ტანსაცმელზე, რომელშიც დიდ დროს გაატარებთ. არ ღირს დიდი თანხის დახარჯვა საღამოს კაბებში, უმჯობესია, ის ფული ოფისისათვის საჭირო მოდურ ტანსაცმელში დახარჯოთ, რადგან სამსახურში თქვენი ცხოვრების უფრო მეტ ნაწილს ატარებთ“.
სოფი ლორენს არასდროს დაუმალავს, რომ გემრიელად ჭამა უყვარს. მთელმა მსოფლიომ იცის მაკარონისადმი მისი სიყვარული, რაც ალბათ ყველა იტალიელისთვის არის დამახასიათებელი. მან ერთხელ ინტერვიუში განაცხადა: „ყველაფერს, რაც მაქვს, სპაგეტის უნდა ვუმადლოდე“. ცომეულისადმი ასეთი სიყვარულის მიუხედავად, სოფის ზედმეტი კილოგრამები, წონის ცვალებადობა და სხვა უსიამოვნებები, რომლებიც გადაჭარბებულ კვებას ახლავს, არ აწუხებს. მისი საიდუმლო ანანასში მდგომარეობს. იგი შეიცავს ბევრ ხილის მჟავასა და ბრომელაინს, რომელსაც ცხიმოვანი უჯრედების გაყოფის უნარი აქვს, რითაც მეტაბოლიზმს აძლიერებს. ბრომელაინი წარმოადგენს საკვების უმრავლესობის ძირითად დანამატს, მაგრამ სოფი ლორენი კაფსულებს არ ენდობა და თითქმის ყოველდღე მიირთმევს ანანასს.
„თქვენი კვება პირდაპირ აისახება არა მარტო თქვენს სხეულზე, არამედ სახეზე, განწყობასა და თავდაჯერებაზეც კი“.
„მიირთვით ნაკლები წითელი ხორცი და მეტი თევზი და ბოსტნეული. თეთრი ხორცი და თევზი ნაკლებ ცხიმსა და იმავე რაოდენობის ცილებს შეიცავს, რამდენსაც ჩვეულებრივი ხორცი“.
სოფი ლორენი ფიზიკურ აქტივობაზე
„ფიზიკური ვარჯიში სტრესს ხსნის, აწყნარებს ნერვებს და ადამიანის დეპრესიიდან გამოყვანაც კი შეუძლია“.
თმის მოვლა კანის მოვლა კვების რეჟიმი სოფი ლორენი
ირინა იოსებაშვილი: „რომელი ფულით ვიყიდო ათი წლის დაკარგული სიყვარული?!“
იტალიის პრემიერ-მინისტრი ჯუზეპე კონტე გადადგა, დანიშნავს თუ არა სერჯო მატარელა ვადამდელ არჩევნებს?
როგორ უნდა დალიოთ აბები ისე, რომ ორგანიზმმა სწრაფად შეიწოვოს?
დემნა გვასალიამ 1790-დოლარიანი „ნაგვის ჩანთა“ წარადგინა (ვიდეო)
ნუ ეხუმრებით მზეს! – ინფორმაცია, რომელიც აუცილებლად გამოგადგებათ
რომელი უარყოფითი თვისება რა დაავადებას იწვევს და ზოდიაქოს რომელი ნიშნები არიან რისკჯგუფებში – სამედიცინო ასტროლოგია
Leave a Reply Cancel reply
Your email address will not be published. Required fields are marked *
Save my name, email, and website in this browser for the next time I comment.
რომელი უარყოფითი თვისება რა დაავადებას იწვევს და ზოდიაქოს რომელი ნიშნები არიან რისკჯგუფებში – სამედიცინო ასტროლოგია
© NOSTAL.GE 2022, ყველა უფლება დაცულია  |  დამზადებულია NANOSTUDIO-ს მიერ
Facebook Twitter WhatsApp Telegram Viber